Projektas

ŠIAULIŲ MIESTO SAVIVALDYBĖS TARYBA

SPRENDIMAS

DĖL SKOLŲ PRIPAŽINIMO BEVILTIŠKOMIS IR JŲ NURAŠYMO

2025 m. d. Nr. T -

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Nuomos mokesčio ir priedo už valstybinės žemės nuomą ir naudojimą apskaičiavimo, mokėjimo ir apskaitos tvarko aprašo, patvirtinto Šiaulių miesto savivaldybės tarybos 2022 m. liepos 7 d. sprendimu Nr. T-285 „Dėl Nuomos mokesčio ir priedo už valstybinės žemės nuomą ir naudojimą apskaičiavimo, mokėjimo ir apskaitos tvarko aprašo patvirtinimo“ 46 punktu, Skolų pripažinimo beviltiškomis, jų nurašymo, apskaitos ir inventorizavimo tvarkos aprašo, patvirtinto Šiaulių miesto savivaldybės tarybos 2020 m. vasario 6 d. sprendimu Nr. T-5 „Dėl Skolų pripažinimo beviltiškomis, jų nurašymo, apskaitos ir inventorizavimo tvarkos aprašo patvirtinimo“, 15 punktu, atsižvelgdama į Šiaulių miesto savivaldybės administracijos direktoriaus 2024 m. lapkričio 29 d. įsakymu Nr. A-808 „Dėl išankstinių apmokėjimų, gautinų sumų, įsipareigojimų, banko sąskaitų likučių inventorizacijos komisijų sudarymo ir inventorizacijos atlikimo“ patvirtintos komisijos 2025 m. kovo 24 d. pasiūlymą Nr. VAT-9, Šiaulių miesto savivaldybės taryba nusprendžia:

1. Pripažinti beviltiškomis skolomis:

1.1. juridinių ir fizinių asmenų nesumokėtus 9 821,33 Eur nuomos mokesčių už valstybinės žemės nuomą ir 575,62 Eur delspinigių pagal Juridinių ir fizinių asmenų beviltiškų skolų už valstybinės žemės nuomą sąrašą (1 priedas);

1.2. juridinių asmenų nesumokėtus 42 885,45 Eur nuomos mokesčių už negyvenamųjų patalpų nuomą ir 5 531,13 Eur delspinigių pagal Juridinių asmenų beviltiškų skolų už negyvenamųjų patalpų nuomą sąrašą (2 priedas);

1.3. juridinių asmenų nesumokėtos vietinės rinkliavos už reklamą 122,51 Eur pagal Juridinių asmenų beviltiškų skolų už nesumokėtą vietinę rinkliavą už reklamą sąrašą (3 priedas).

2. Pritarti, kad iš balanso būtų nurašytos šios beviltiškos skolos:

2.1. juridinių ir fizinių asmenų nesumokėti 9 821,33 Eur mokesčių už valstybinės žemės nuomą ir 575,62 Eur delspinigių;

2.2. juridinių asmenų nesumokėti 42 885,45 Eur nuomos mokesčių už negyvenamųjų patalpų nuomą ir 5 531,13 Eur delspinigių;

2.3. juridinių asmenų nesumokėtos vietinės rinkliavos už reklamą 122,51 Eur.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

L. e. mero pareigas tarybos narė Simona Potelienė